El 1963, mentrestant, João Goulart va recuperar la direcció de govern amb el referèndum que va aprovar la tornada del presidencialisme. Goulart, que va escometre una política de reformes socials, va governar fins al 1r d'abril de 1964, quan es va refugiar a l'Uruguai deposat pel cop d'Estat de 1964, amb les maniobres de les oligarquies tradicionals i la CIA. En el seu govern hi va haver constants problemes creats per l'oposició militar, en part a causa del seu nacionalisme i a posicions polítiques radicals com la dels eslògans "«Na llei ou na marra»" (En la llei o en la bofetada) i "«Terra ou morte»" (Terra o mort), en relació a la reforma agrària. La major protesta dels sectors conservadors de la societat contra el seu govern va ocórrer a les ciutats de São Paulo i Rio de Janeiro, el 19 de març de 1964, amb l'anomenada Marxa de la família amb Déu per la llibertat.